6 
I Aarene 1781 og 1788 publicerede Fabricius 2 mindre Ar¬ 
bejder over Krebsdyrformer, der allerede ere omtalte i Fauna 
Grocnlandica, nemlig om den store Grønlandske Krabbe (se 
denne Afhandling, under Chionoecetes) og om Hvalaaset (se min 
Oversigt over Fabricius’ Arter). 
Fauna Groenlandica udkom som sagt 1780, men saa varede 
det over et halvt Aarhundrede inden der atter fremkom noget Bi¬ 
drag af synderlig Betydning til Opklaring af Grønlands Krebsdyr- 
Fauna. I Aaret 1838 publicerede saa H. Krøyer sin omfattende 
og yderst vigtige Afhandling: Grønlands A m fi p o d e r 1 ). Heri 
beskriver han baade en Bække Amfipoder, af hvilke mange ere nye 
for Grønland og ikke faa nye for Videnskaben, og desuden flere 
andre nye grønlandske Krebsdyr samt omtaler baade alle de andre 
grønlandske Krebsdyr, han selv kjender, alle de Arter, som Fabricius 
nævner som grønlandske og endelig de faa Arter, som engelske 
Rejsende (Parry og Ross) have taget i nærliggende arktiske Far¬ 
vande. Han angiver at have undersøgt ialt 3 9 Arter af Malako- 
straker fra Grønland. Naar man herfra trækker de Arter, der 
gaa ind, fordi de kun ere opstillede paa Kjønsforskjelligheder (som 
Lysiam appendiculosa — Lys. Lagena 5), dernæst en Art, som 
lever i fersk Vand og endelig et Par andre Former, der af anden 
Grund bør forbigaas, saa bliver Antallet af de i dette Arbejde 
sikkert opstillede grønlandske marine Malakostraker 32 Arter. 
I de følgende Aar, fra 1838 til 1861, publicerede Krøyer en 
betydelig Række Arbejder, som helt eller delvis omhandle grøn¬ 
landske Krebsdyr. Disse Arbejder bleve særlig offentliggjorte 
i Naturhistorisk Tidsskrift, 1ste, 2den og 3die Række, nogle 
ogsaa i Videnskabernes Selskabs Skrifter og et enkelt, nemlig Be¬ 
arbejdelsen af Crustaceerne i Gaimards Rejseværk udgjør, desværre 
J ) Fuldstændigere Titler paa Afhandlingerne om Grønlands Fauna med 
Angivelse af Tidsskrifterne, hvori de ere optagne m. v. findes spredte i 
dette Arbejdes Afsnit om de enkelte Dyreformer. Jeg har anset det 
for overflødigt at meddele Titlerne in extenso i denne korte Oversigt. 
